51. ΝΟΜΟΘΕΤ. ΔΙΑΤΑΓΜΑ υπ’ αριθ. 328 της 5/5 Μαρτ. 1974 (ΦΕΚ Α΄ 56) Περί τροποποιήσεως, αντικαταστάσεως και συμπληρώσεως ενίων διατάξεων του Ν.Δ. 3323/1955 «περί φορολογίας του εισοδήματος» και τινων άλλων φορολογικών διατάξεων». Άρθρ.1.-Δια το οικονομικόν έτος 1974 αι δόσεις δια την καταβολήν του οφειλομένου φόρου εισοδήματος υπό των νομικών προσώπων καθορίζονται ως ακολούθως: α)Προκειμένου περί της περιπτ. α΄ του άρθρ. 13 του Ν.Δ. 3843/1958 «περί φορολογίας εισοδήματος νομικών προσώπων» (κατωτ. σελ. 206,81) εις 4 ίσας μηνιαίας δόσεις, εξ ων η πρώτη συν τη υποβολή της εμπροθέσμου δηλώσεως. β)Προκειμένου περί της περιπτώσεως της παρ. 5 του άρθρ. 14 του Ν.Δ. 3843/1958 εις 6 ίσας μηνιαίας δόσεις, εξ ων η πρώτη συν τη υποβολή της εμπροθέσμου δηλώσεως. Άρθρ.2.-1.Αι διατάξεις των παρ. 4 και 5 του άρθρ. 59 του Ν.Δ. 3323/1955 (ανωτ. αριθ. 1), ως εκάστοτε ισχύουν, εφαρμόζονται αναλόγως και επί τελών χαρτοσήμου, εξαιρέσει των εν τοις Τελωνείοις βεβαιουμένων και εισπραττομένων τοιούτων. 2.(Αντικαθίσταται η παρ. 3 του άρθρ. 65 Π.Δ/τος της 28/28 Ιουλ. 1931, τόμ. 28 σελ. 9). Άρθρ.3.-1.Φόρος βεβαιούμενος βάσει αποφάσεων Φορολογικού Δικαστηρίου καταβάλλεται εις 2 ίσας μηνιαίας δόσεις της πρώτης καταβαλλομένης εντός του επομένου από της βεβαιώσεως μηνός. Σελ. 194,404(δ) Τεύχος 581-Σελ.30 2.Το βεβαιούμενον βάσει των διατάξεων της παρ. 5 του άρθρ. 59 του Ν.Δ. 3323/1955 ποσοστόν βεβαιώσεως καταβάλλεται κατά τα εν αυταίς οριζόμενα εις 4 ίσας μηνιαίας δόσεις. 3.Αι διατάξεις του παρόντος άρθρου ισχύουν δια τας γενησομένας βεβαιώσεις μέχρι και της 31 Δεκ. 1974. Άρθρ.4.-1.(Αντικαθίστανται αι διατάξεις της παρ. 5 του άρθρ. 9 Ν.Δ. 4242/1962, ανωτ. αριθ. 18). 2.Η ισχύς των διατάξεων της προηγουμένης παραγράφου άρχεται από του οικονομικού έτους 1974. Άρθρ.5.-Αι διατάξεις της παρ. 1 του άρθρ. 2 του Ν.Δ. 3908/1958 «περί τροποποιήσεως και συμπληρώσεως των διατάξεων περί εισπράξεως δημοσίων εσόδων και θεσπίσεως διατάξεών τινων περί του προσωπικού υπηρεσιών αρμοδιότητος Υπουργείου Οικονομικών και Ελεγκτικού Συνεδρίου κλπ. (τόμ. 25Α σελ. 212,11) καταργούνται. Άρθρ.6.-1.(Αντικαθίσταται η παρ. 2 του άρθρ. 51 Ν.Δ. 3323/1955, ανωτ. αριθ. 1). 2.(Αντικαθίσταται η περίπτ. γ΄ του άρθρ. 4 Ν.Δ. 3843/1958, ανωτ. σελ. 83). Άρθρ.7.-Η διάταξις του άρθρ. 7 του από 24/27 Αυγ. 1931 Π.Δ/τος «περί Κώδικος των νόμων περί εισπράξεως των δημοσίων εσόδων», ως αύτη τροποποιηθείσα δια του άρθρ. 1 της υπ’ αριθ. 10/9.1.1956 ΠΥΣ της κυρωθείσης δια του άρθρου πρώτου του Ν.Δ. 3908/1958 ισχύει σήμερον, συμπληρούται ως κάτωθι: «Το ποσοστόν της προσαυξήσεως εκπροθέσμου καταβολής των προς το Δημόσιον χρεών ορίζεται εις 2% δι’ έκαστον μήνα καθυστερήσεως, εξαιρέσει του φόρου κληρονομιών-Δωρεών-Προικών και των χρεών εκ συμβάσεων. Η κατά την ανωτέρω διάταξιν προσαύξησις λόγω εκπροθέσμου καταβολής δεν δύναται να υπερβή το 75% του εκάστοτε οφειλομένου χρέους». Άρθρ.8.-Η ισχύς των διατάξεων του παρόντος άρχεται από της δημοσιεύσεώς του δια της Εφημερίδος της Κυβερνήσεως, πλην των διατάξεων δι’ ας άλλως εν αυταίς ορίζεται. 